recursal/SuperWikiNEXT-32B huggingface dataset:
**Aurel Aldea** (28. maaliskuuta 1887 – 17. lokakuuta 1949) oli romanialainen kenraali ja sisäministeri, joka toimi myös maan toisen maailmansodan jälkeisen kommunistien vastaisen vastarintaliikkeen johtohahmo. Aldea pidätettiin toimintansa johdosta vuonna 1946 ja hän kuoli saamansa pakkotyötuomion aikana vuonna 1949.

Elämäkerta
----------

Aurel Aldea syntyi Slatinassa 28. maaliskuuta 1887. Hän opiskeli sittemmin sotilasopistossa Bukarestissa ja liityttyään armeijaan hän yleni nopeasti sotilasarvoissaan. Lopulta hänestä oli tullut yksi Romanian kuningas Mikaelin lähimmistä neuvonantajista.

Toukokuussa 1944 järjestettiin tapaamiinen kuninkaan ja marsalkka Ion Antonescun valtaa vastustaneen opposition välillä. Mukana tapaamisessa oli myös Aurel Aldea. Tapaamisen tarkoituksena oli sopia Romanian vetäytymisestä toisesta maailmansodasta ja välien katkaisu Romanian siihenastisen liittolaisen natsi-Saksan kanssa. Aldea oli mukana myös seuraavassa tapaamisessa 23. elokuuta samana vuonna, jonka aikana marsalkka Antonescu pidätettiin.

Antonescun vallastasyöksemisen jälkeen perustettiin kenraali Constantin Sănătescun johtama uusi hallitus, jonka sisäministeriksi Aldea nimitettiin. Aldea toimi sisäministerinä marraskuuhun saakka, jolloin hän sai toisen viran aluepuolustusjoukkojen komentajana. Aldea syrjäytettiin virastaan 24. maaliskuuta 1945. Hieman myöhhemmin hänestä tuli Romanian kommunistien vastaisen kansallisen vastarintaliikkeen (*Mişcarea Naţională de Rezistenţă*) johtaja. Järjestöön kuului myös aseellisia ryhmiä.

Aldea pidätettiin toukokuussa 1946 ja häntä syytettiin kommunistien vastaisen vastarinnan järjestämisestä. Syytteisiin kuului myös väärä syyte unkarilaisen separatismin tukemisesta. 18. marraskuuta 1946 Aldea tuomittiin loppuelämäkseen pakkotyöhön. Hän kuoli tuomionsa aikana sydänkohtaukseen Aiudissa 17. lokakuuta 1949.

Lähteet
-------

1. 1 2 3 4  Wojciech Roszkowski ja Jan Kofman: *Biographical Dictionary of Central and Eastern Europe in the Twentieth Century*, s. 13. M.E.Sharpe, 2008. ISBN 978-0-7656-1027-0. (englanniksi)
Vulcano-tyypin purkaus: 1: purkauspilvi, 2: lapilli, 3: laavasuihku, 4: tuhkaa, 5: vulkaaninen pommi, 6: laavavirta, 7: laava- ja tuhkakerroksia, 8: kerrostumia, 9: kerrosmyötäinen juoni, 10: magmakanava, 11: magmasäiliö, 12: juoni
**Vulcano-tyypin purkaus** on tulivuorenpurkaustyyppi, joka on saanut nimensä pienen italialaisen Vulcanon saaren mukaan.

Vulcano-purkaukset alkavat usein lyhyiden tykkimäisten räjähdysten sarjana. Varsinainen purkaus saattaa olla varsin huomaamaton, kun tulivuoresta on ensin räjähdellyt tulppana ollutta kiviainesta. Vulcano-purkauksiin liittyvä magma on andesiittisesta dasiittiseen. Koska näiden viskositeetti on varsin korkea, kaasu ei purkaudu kovin helposti, mikä lopulta johtaa räjähdysmäiseen purkaukseen. Pienimmät Vulcano-purkaukset tuottavat noin 1–2 kilometriä korkean purkauspilven. Suurimmat voivat kohota yli 10 kilometriin ja olla voimakkuudeltaan näin lähes Plinius-purkauksen veroisia.

Vulcano-purkauksissa lentää paljon suuria kiviä ja vulkaanisia pommeja purkausaukon läheisyyteen. Erityisen yleisiä ovat niin sanotut leivänkuoripommit, jotka näyttävät rapealta leivältä, jossa on paljon halkeamia. Tällaisia kappaleita syntyy, kun korkeaviskositeettinen magma sinkoutuu purkausaukosta ja jäähtyy epätasaisesti. Ulkopinta viilenee nopeasti, mutta lämmin sisältö laajenee edelleen ja aiheuttaa halkeamia ulkokerrokseen. Vulcano-purkauksissa purkautuu myös paljon hienojakoista materiaalia ja erityisesti tuhkaa. Niihin liittyy usein myös laavakupoleita.

Lähteet
-------

1. 1 2  Vulcanian Eruptions *How Volcanoes Work*. Vic Camp.  Arkistoitu 28.11.2020. Viitattu 26.11.2020. (englanniksi)
2. ↑  Vulcanian Eruptions *Volcano Discovery*. Viitattu 26.11.2020. (englanniksi)
Vasemman käden kynsiä.
**Kynsi** (lat. *unguicula*) sijaitsee sormen tai varpaan päässä. Se on kova, keratiinista muodostunut osa, jonka alussa on valkoinen alue (lunula), joka ei ole vielä täysin kehittynyt. Kynnen ensisijainen tehtävä on suojata sormen- tai varpaanpäätä. Kynnet uusiutuvat ja kasvavat, ja niitä on välillä hyvä leikata lyhyemmiksi. Sormen kynnet uusiutuvat kokonaan noin kuuden kuukauden kuluessa. Varpaankynnen uusiutuminen kestää kauemmin: puolesta vuodesta vuoteen.

Kynnen rakenne
--------------

Kynsi on runsasrikkistä keratiinia eli sarveisainetta. Se on samankaltaista valkuaisainetta kuin hiukset. Kynsi koostuu kolmesta kerroksesta. Kynsivallin solut tekevät pintakerroksen, kynnen aiheen solut keskikerroksen ja kynnen pohjan solut alimman kerroksen. Keratiinisolujen välissä on fosfolipidejä, erityisiä rasvoja, jotka tekevät kynnestä taipuisan. Kynnessä ei ole kalsiumia tai muita mineraaleja sen enempää kuin muussakaan keratiinissa. Kynnessä tavataan kymmeniä muutoksia, joista osa on kynnen kehityshäiriöitä (synnynnäisiä), osa jonkin muun taudin ilmentymiä ja osa sieni-infektioita, pääasiassa kynsisilsaa.

Kynnen hoito
------------

Kynnet kasvavat koko ajan, mutta niitä voidaan lyhentää leikkaamalla. Kynsi haurastuu pidetessään, ja silloin siitä on pidettävä erityisesti huolta. Jos kynnet ovat hauraat, täytyy syödä enemmän A-vitamiinia. Jotkut pitävät sormen- ja varpaankynsiensä koristelusta siihen erikseen valmistetulla kynsilakalla, jota on saatavana kauppojen kosmetiikkaosastoilta. Likaisissa olosuhteissa kynnen alle kerääntyy mustat surureunat, jotka voi puhdistaa pois kynsiharjalla. Pitkäaikainen sairaus voi tehdä uran kynteen.

Kynnen tunto
------------

Joskus kynsi voidaan joutua poistamaan, mikäli se on vioittunut tai sen alle on muodostunut infektio. Tämä toimenpide tehdään yleensä paikallispuudutuksen avulla. Naulan tai muun terävän esineen joutuminen kynnen alle on erittäin kivuliasta. Kuitenkaan itse kynnessä ei ole tuntoa, sillä se on kuollutta solukkoa, kuten hiuksetkin. Näin ollen kynnen näkyvää osaa ei voida juurikaan hoitaa, mikäli se on vaurioitunut. Kynteen kohdistuva kova isku saattaa irrottaa kynnen. Ensin kynnen alapuolen verenkierto tyrehtyy ja kynsi tummuu. Tämän jälkeen (3–10 päivää) kynsi nousee ylös ja irtoaa itsestään. Vauriosta riippuen tilalle kasvaa uusi, täydellinen tai hieman epämuodostunut kynsi. Jotkin sairaudet heijastuvat myös kynnenrakenteen muutoksina, kuten esimerkiksi psoriasis. Noin kolmasosalla pälvikaljua sairastavista esiintyy kynsimuutoksia. Kynnen alle saattaa pesiytyä kynsisieni.

Eläinten kynnet
---------------

Eläimillä kynnet ovat lajikohtaisesti erilaisia, koirilla ne parantavat varpaiden otetta liukkailla pinnoilla, kissoilla kynnet ovat sisäänvedettävät ja koska ne pysyvät terävinä, ne ovat tehokkaat saalistusaseet. Märehtijöillä kynsiä vastaavat sorkat ja hevosella kaviot. Eläimistä eniten hoidetaan hevosten kavioita, jotka vuollaan oikean muotoisiksi 6-8 viikon välein sekä kengitetään tarpeen mukaan. Lehmien sorkkahoito on nykyisin myös säännöllistä.

Lähteet
-------

1. 1 2  Kynsimuutokset: Terveyskirjasto
**Aseellinen islamilainen ryhmä** (ransk. *Groupe Islamique Armé*, arab. الجماعة الإسلامية المسلّحة‎, *al-Jama'ah al-Islamiyah al-Musallaha*) oli algerialainen islamistinen ryhmä Algerian sisällissodassa. Se erottautui radikaalina haarana Algerian islamilaisesta oppositiosta. GIA:n tavoitteena on "sekulaarisen hallinnon kaatamisen ja sen korvaamisen islamistisella valtiolla", mutta ryhmä ei ole tämän lisäksi julkistanut mitään yksityiskohtaista poliittista ohjelmaa.

GIA on suorittanut useita terroritekoja sekä Algeriassa että Ranskassa. Kotimaassaan GIA on hyökännyt muun muassa toimittajien, intellektuellien ja sekulaarien koulujen kimppuun. Ulkomailla ryhmää on syytetty esimerkiksi Air Francen lentokoneen kaappaamisesta vuonna 1994 ja useista pommi-iskuista Ranskaan, kuten Pariisin metroon vuonna 1995.

Kuuluisimpia GIA:n tekoja on Abbaye Notre Dame de Atlas -luostarissa Tibhirinessa asuneiden trappistimunkkien kaappaus ja kahden mestaus maaliskuussa 1996. Tapauksesta on tehty elokuva *Jumalista ja ihmisistä*.

Lähteet
-------

1. 1 2  Armed Islamic Group (Algeria, Islamists)  2005. Council on Foreign Relations.  Arkistoitu 7.3.2010. Viitattu 6.1.2008. (englanniksi)
Sveitsiläistä maitosuklaata.
**Maitosuklaa** on suklaata, joka valmistetaan kaakaomassan, kaakaovoin ja sokerin lisäksi maitojauheesta tai maidosta. Euroopan unionin alueella maitosuklaassa on oltava vähintään 25 prosenttia kaakaokuiva-ainetta ja vähintään 14 prosenttia maidon kuiva-ainetta. *Vaaleassa maitosuklaassa* on oltava vähintään 20 prosenttia kaakaokuiva-ainetta ja vähintään 20 prosenttia maidon kuiva-ainetta.

Maitosuklaan kokonaisenergian jakauma on 54 % rasvaa, 8% proteiinia, 38 % imeytyvää hiilihydraattia. Suklaata tehdään yleensä teollisesti. Tilastoitujen tietojen mukaan maitosuklaassa on 100 g kohden noin 33 g rasvaa ja hiilihydraatteja jopa 50 g. On erikseen olemassa maidotonta "maitosuklaata", jossa on käytetty kasvismaitoja, esimerkiksi laktoosi-intoleranssin ja maitoallergian omaavia varten.

Maitosuklaan keksi vuonna 1875 sveitsiläinen Daniel Peter kehittäessään maitojauheen, jota hän sekoitti kaakaojauheeseen ja -voihin sokerin kera .

Maitosuklaan makua itsessään muutetaan tavallisesta tummemmasta suklaasta lisäämällä suklaaseen enemmän maitoa. Se on myös pehmeämpää ja rasvaisempaa kuin tummasuklaa. Niin sanotuksi "laadukkaaksi" suklaaksi luokitellaan maitosuklaa, jossa on 25 % kaakaokuiva-ainetta, 2,5 % rasvatonta kaakaokuiva-ainetta, 3,5 % maitorasvaa ja jonka kokonaisrasvapitoisuus (kaakaovoi ja maitorasva) on vähintään 25 %. Laadukas maitosuklaa sisältää vähintään 30 % kaakaota.

Lähteet
-------

1. ↑  Kaakaosta suklaaksi Suklaayhdistys.  Arkistoitu 8.12.2013. Viitattu 19.6.2013.
2. 1 2  Euroopan parlamentin ja neuvoston direktiivi 2000/36/EY, annettu 23 päivänä kesäkuuta 2000, elintarvikkeena käytettävistä kaakao- ja suklaatuotteista  23.6.2000. Eur-lex. Viitattu 17.12.2012.
3. ↑   (Arkistoitu – Internet Archive) - luettu 8.8.2008
4. ↑  Kauneus ja Terveys 11/99

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Maitosuklaa**.
* maku.fi
**Muuramen terveyskeskus** tai **Muuramen terveysasema** on Muuramen keskustassa, Päijänteen länsirannan lähellä toimiva Keski-Suomen hyvinvointialueen ylläpitämä terveyskeskus.

Terveyskeskuksen lähistöllä sijaitsee muun muassa palvelutalo Koskikoti, Muuramen virastotalo ja Muuramen paloasema.

Terveysasemalla on lääkärin ja hoitajan vastaanotto, hoitotarvikepalvelu, suun terveydenhuolto, neuvola, kuntoutus, mielenterveys- ja päihdepalvelut. Terveyskeskuksen yhteydessä toimii terveyskeskussairaala. Terveysasemalla on arkisin Fimlabin näytteenotto.

Lääketieteen opiskelijayhdistyksiä edustava Suomen Medisiinariliitto palkitsi Muuramen terveyskeskuksen vuosina 2022 ja 2023 "Kandiystävällinen terveyskeskus" -tunnustuksilla.

Lähteet
-------

1. 1 2  Muuramen terveyskeskus | Keski-Suomen hyvinvointialue *www.hyvaks.fi*. Viitattu 4.12.2023.
2. 1 2  Muuramen terveysasema Jyväskylän karttapalvelussa Jyväskylän kaupunki. Viitattu 4.12.2023.
3. ↑  Toimipisteet ja aukioloajat *Fimlab*. Viitattu 6.12.2023.
4. ↑  Suomen Medisiinariliitto *Suomen Medisiinariliitto ry*.  27.3.2023. Viitattu 5.12.2023.
5. ↑  Jaetut tunnustukset *Suomen Medisiinariliitto ry*. Viitattu 5.12.2023.

Aiheesta muualla
----------------

* Keski-Suomen Sairaala Nova, päivystys
**Asessori** (ruots. *assessor* < lat. *adsessor*, tarkoittaa sananmukaisesti "se, joka istuu vieressä".) on hovioikeuden ja vakuutusoikeuden esittelijän vanha virkanimike. Hovioikeudessa, hallinto-oikeudessa, markkinaoikeudessa, työtuomioistuimessa ja vakuutusoikeudessa voi olla koulutustarkoituksessa määräajaksi täytettäviä asessorin virkoja, joihin nimitetään kolmeksi vuodeksi. Asessorin koulutusohjelman ja lopputyön tai loppukokeen hyväksytysti suorittaneelle voidaan myöntää oikeus käyttää tuomarikoulutetun nimikettä.

Asessori on Suomessa puolustusvoimien pääesikunnan oikeudellisen osaston päällikkö. Osastopäällikköasemansa vuoksi tehtävä luetaan myös kenraalikuntaan kuuluvaksi puolustusvoimain komentajan lainopillisena avustajana.*lähde?*

Suomen evankelis-luterilaisen kirkon hiippakuntien tuomiokapitulin jäseninä ja virkamiesesittelijöinä on kaksi pappisasessoria ja lakimiesasessori. Ortodoksisella kirkolla oli aiemmin lainoppinut asessori, mutta hallinnon uudistuksessa nimike poistettiin. Nykyisin nimike on lainoppinut kirkkoneuvos.

Katso myös
----------

* Asessorin arvonimi Suomessa
* Eläinlääkintöasessorin arvonimi Suomessa

Lähteet
-------

1. 1 2  Asessori, (Arkistoitu – Internet Archive) Aamenesta öylättiin – kirkon sanasto. Suomen evankelis-luterilainen kirkko. Viitattu 19.3.2022
2. ↑  Tuomioistuinlaki (25.8.2016/673) (24 luku 6 §) Finlex.
3. ↑  Tuomioistuinlaki (25.8.2016/673) (18 luku) Finlex.
4. ↑  Valtioneuvoston asetus puolustusvoimista (20.12.2007/1319) (Asessorin tehtävää kuvataan asetuksen 1 luvun pykälissä 4 ja 5) *Finlex, ajantasainen lainsäädäntö, finlex.fi*. Oikeusministeriö ja Edita Publishing. Viitattu 26.10.2014.
5. ↑  Ortodoksinen kalenteri *lähde tarkemmin?*
**Shambo** oli kuusivuotias friisiläinen sonni, joka eli hindujen Skanda Valen temppelissä lähellä Llanpumsaintia Walesissä. 

Shambolla todettiin eläinlääkärin tarkastuksessa ihokokeessa 27. huhtikuuta 2007 eläintuberkuloosi, jonka jälkeen Department for Environment, Food and Rural Affairs (DEFRA) määräsi eläimen teurastettavaksi. Määräystä seurasi kolmikuukautinen oikeustaistelu, mukaan lukien vetoomus hallintotuomioistuimeen, joka julisti päätöksen mitättömäksi sillä perusteella, että se rikkoi Euroopan ihmisoikeussopimuksen 9. artiklaa. Walesin kansalliskokouksen hallitus vetosi kuitenkin päätöksestä ja vetoomustuomioistuin määräsi 23. heinäkuuta 2007 eläimen teurastuksen lailliseksi.

Temppelin edustajien mukaan ihokokeella tehty tuberkuloosidiagnoosi ei ole riittävän tarkka ja Shamboa tutkineen eläinlääkärin mukaan sillä ei ollut oireita. Walesin kansalliskokouksen raportin mukaan koe ilmaisee 99,9 %:n tarkkuudella altistuksen tuberkuloosinbakteerille ja diagnoosin voi varmistaa vain ruumiinavauksessa. Ihokokeen hyväksyvät Euroopan unioni ja World Organisation for Animal Health. Temppelin mukaan eläintä voisi hoitaa antibiooteilla ja se pyysi lupaan hoitoon, mutta Britanniassa ei ole hyväksytty yhtään antibioottivalmistetta eläintuberkuloosin hoitoon.

Temppelille ilmoitettiin eläimen viennistä pois torstaina 26. heinäkuuta 2007 kello 08:00. Eläinlääkärit saapuivat kello 8:50 poliisin kanssa, mutta munkit eivät päästäneet heitä sisään. Poliisit tulivat uudelleen paikalle oikeuden määräyksen kera kahdelta iltapäivällä ja sen jälkeen neljältä leikkuuvälineiden kanssa, joilla he pääsivät portista läpi ja poistivat paikalta protestoijat, joista osa oli tullut paikalle Uudesta-Seelannista ja Sveitsistä asti. Eläin saatiin kuljettua teurastajalle puoli kahdeksan aikaan illalla. Walesin kansalliskokouksen hallitus ilmoitti, että ruumiinavauksessa sonnissa oli löydetty tuberkuloosin merkkejä.

Lähteet
-------

* (Arkistoitu – Internet Archive)

### Viitteet

1. ↑  Shambo's lesions 'typical of TB' BBC. Viitattu 28.07.2007.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Jari Leppänen** (s. 14. syyskuuta 1957 Turku) on suomalainen näyttelijä. Hän on tehnyt pitkän teatteriuran ja lisäksi näytellyt TV-tuotannoissa. Hänet tunnetaan muun muassa roolistaan Valde Lindgreninä draamasarjassa Lehmän vuosi.

Ura
---

Vuosina 1991–1992 Leppänen opiskeli Voionmaan opistossa. 

Leppänen on näytellyt muun muassa Tampereen Teatterissa, Pyynikin kesäteatterissa, Helsingin kaupunginteatterissa, Lahden kaupunginteatterissa sekä Varkauden teatterissa. Vuodesta 2005 hän on ollut kiinnitettynä Tampereen Työväen Teatteriin.

Filmografia
-----------

| Vuosi | Sarja | Rooli |
| --- | --- | --- |
| 1992 | *Pari sanaa lemmestä* | koronkiskuri |
| 1993 | *Metsolat* | rakennusmestari |
| 1995 | *Sattuman nimi* | mielisairaanhoitaja |
| 1996 | *Elämän suola* | Veijo Saras |
| 2003 | *Hiljaista on* | Jouko Hinkkanen |
| 2003 | *Vieraalla maalla* |  |
| 2006–2010 | *Lehmän vuosi* | Valde Lindgren |
| 2011–2013 | *Pirunpelto* | autokauppias |
| 2013 | *Sata lasissa* | Jolkkonen |

Yksityiselämä
-------------

Leppäsen puoliso on erityisopettaja Tuija Salama-Leppänen, ja parilla on vuosina 1992, 1994 ja 1997 syntyneet lapset. Leppänen harrastaa joogaa.

Lähteet
-------

1. 1 2 3  Jari Leppänen *Tampereen Työväen Teatteri*. Viitattu 19.1.2021.
ThumbThumb
**Chenin Blanc** on viinirypälelajike, josta valmistetaan voimakkaita, mausteisia ja aavistuksen makeita valkoviinejä. Lajiketta kasvatetaan pääasiassa Kaliforniassa ja Ranskassa Loiren laaksossa. Chenin Blancin voimakas hapokkuus tasapainottaa rypäleen makeutta ja saa sen vanhenemaan hyvin. Rypäleestä valmistetaan muun muassa ranskalainen Vouvray-kuohuviini. 

Chenin Blanc on alun perin kotoisin Ranskasta, Loiren laaksosta. Jancis Robinson luokitteli rypäleen vuoden 1986 kirjassaan Vines, Grapes, and Wines asteikolla Classic, Major, and Others noihin klassisiin rypäleisiin, monien aikalaisten yllätykseksi. 

Ranskalaisia Chenin Blancin synonyymejä ovat lisäksi *Pineau de Loire*, *Pineau d'Anjou*, *Pineau de Savennières*, *Gros-Pineau de Vouvray*, *Plant de Brèze*, *Cup-Fort*, *Blanc d'Anjou*, *Blanc d'Aunis*, *Franc-Blanc*, ja Gardissa *Ugne Lombarde*.

Chenin Blanc on hyvin voimakas rypäle ja sitä voidaan käyttää kaikenlaisten viinien valmistukseen, kuohuviineistä jälkiruokaviineihin.

Lähteet
-------

1. ↑  "Chenin Blanc." Wine Lover's Companion. Barron's Educational Series, Inc, 2003. Answers.com 30 Aug. 2007.
2. ↑  "Vines, Grapes, and Wines", Jancis Robinson, 1986.
Auran Rautateollisuuden valmistama Temperator-jääkaappi 1920-luvulta
**Auran Rautateollisuus Oy** oli vuonna 1912 perustettu suomalainen tehdas, joka perustettiin alun perin nimellä *Auran Rautasänkytehdas Oy*.

Yhtiö valmisti muun muassa rautasänkyjä, viljankuivureita, jääkaappeja, kenttäahjoja, televisioiden puukuoria, traktoriteloja, potkukelkkoja, kaivinkoneita ja kaivoskuormaajia.

Historia
--------

Yritys syntyi kun Juho Merivaara osti Turun Rautasänkytehdas Oy:n konkurssipesältä tehtaan. Tehtaan koneet siirrettiin Turun Tikkumäkeen, jossa toiminta alkoi.

Yhtiön nimeksi muutettiin vuonna 1921 Auran Rautateollisuus Oy (*ARA*), koska sen valmistustoiminta laajeni muun muassa maatalouskoneisiin ja metalliteollisuustuotteisiin. 

Vuonna 1964 yhtiön silloinen omistaja, Instrumentarium, myi sen Pellonraivaus Oy:lle. Perusyhtymä Oy:ksi muuttunut yhtiö myi sen edelleen Tamrockille vuonna 1977, ja Tamrock puolestaan liitettiin Sandvik-konserniin vuonna 1997.

Lähteet
-------

1. ↑  Sänky- ja konetehdas Auran Rautateollisuus Oy *koneviesti.fi*.  27.10.2020. Viitattu 17.8.2021.
2. 1 2 3  Merivaara-yhtiöt *porssitieto.fi*. Viitattu 17.8.2021.
3. ↑  Kalevi Kaipia: Ara – rautasängyistä konevalmistukseen *Koneyrittäjä 5/2019 (s.48-49)*.  2019. FinnMetko Oy. Viitattu 17.8.2021.
4. ↑  Kyösti Jurvelin: Tamrock poraa, louhii ja rikkoo *Tekniikka & Talous*.  16.3.2000. Viitattu 17.8.2021.

Aiheesta muualla
----------------

* Auran Rautateollisuus Oy:n kuvastoja ja hinnastoja kansalliskirjastossa
**Jamba!** (mm. Yhdysvalloissa **Jamster**) oli saksalainen yritys, jonka päätuote olivat soittoäänet matkapuhelimiin. Jamba! toimi 2000-luvun ensimmäisen vuosikymmenen ajan. Yrityksellä oli portaalit ja toimintaa 40 maassa.

Jamba! myi soittoääniä, taustakuvia ja pelejä matkapuhelimiin. Se tunnettiin parhaiten animaatiohahmoistaan Sweety the Chickista, Schnuffelista ja Crazy Frogista, Crazy Frogista tuli hyvin suosittu hahmo Axel F -kappaleen myötä. Soittoäänien lisäksi Jamba! myi mobiilipelejä ja muita mobiilipalveluita.

Jamba! perustettiin Berliinissä vuonna 2000.
Verisign osti Jamban! vuonna 2004 270 miljoonalla dollarilla.
Yhtiö oli erittäin kannattava ja tuotti voittoa vuonna 2004 40 miljoonaa, vuonna 2005 530 miljoonaa dollaria ja vuonna 2006 298 miljoonaa.

Yhtiö oli laskusuunnassa Crazy Frogin suosion mentyä ohi ja soittoäänimarkkinoiden hiljetessä 2000-luvun puolivälissä. Syksyllä 2006 News Corp ilmoitti ostavansa 51 % yhtiöstä 187,5 miljoonalla dollarilla. Siihen liitettiin News Corpin Mobizzo-yksikkö, joka myi kännyköihin videopätkiä Foxin tv-ohjelmista.
Vuonna 2011 Jesta Digital osti News Corpin Fox Mobile Groupin (FMG).

www.jamba.fi ja vastaavat portaalit ovat olleet olemassa ainakin vuoteen 2013.

Lähteet
-------

1. ↑
2. ↑  VeriSign Annual Report 2006
3. ↑
4. ↑
5. ↑
**Afraid of Sunlight** on Marillionin vuonna 1995 julkaistu kahdeksas studioalbumi, ja viimeinen jonka levy-yhtiönä oli EMI. Albumi käsittelee kuuluisuuden tuhoisaa puolta. Kappale "Afraid of Sunlight" liittyy James Deanin kaltaisiin, kun taas "Out of this World" käsittelee vuonna 1967 kuollutta Donald Campbellia, jolla oli hallussaan nopeusennätykset sekä maalla että vedessä. Kappale sai Bill Smithin etsimään ja nostamaan Campbellin Bluebird K7 -veneen, jonka kyydissä tämä oli kuollut. "King" viittaa Elvikseen, Kurt Cobainiin ja yhtyeen vihjeiden mukaan Michael Jacksoniin. Kappale "Beyond You" muistuttaa Phil Spectorin Wall of Sound -tuotoksia, ja se nauhoitettiin yksikanavaisesti.

Laulaja Steve Hogarth on kertonut Kuin raivo härkä -elokuvan olleen suurena vaikutteena albumin teossa. Toisena vaikutteena on ollut O. J. Simpson, jonka murhaoikeudenkäynti oli nauhoitusten aikana menossa. Hogarth pitää albumia Marillionin parhaana.

Kappaleet
---------

1. Gazpacho – 7.28
2. Cannibal Surf Babe – 5.25
3. Beautiful – 5.12
4. Afraid of Sunrise – 5.01
5. Out of this World – 7.54
6. Afraid of Sunlight – 6.49
7. Beyond You – 6.10
8. King – 7.03

Vuoden 1999 uudelleenjulkaisulla on lisäksi seuraavat kappaleet toisella levyllä:

1. Icon – 6.04
2. Live Forever – 4.34
3. Second Chance (Dave Meegan mix of "Beautiful") – 5.14
4. Beyond You (Demo) – 5.17
5. Cannibal Surf Babe (Studio Outtake) – 5.59
6. Out of this World (Studio Outtake) – 7.27
7. Bass Frenzy – 1.17
8. Mirages (Demo) – 6.02
9. Afraid of Sunlight (Acoustic Demo) – 6.49
10. Sympathy (For the Road Crew) – .00 (Kappaleen voi kuunnella vain tietokoneen ja salakoodin avulla. Koodi löytyy Marillionin kotisivujen Afraid of Sunlight -levystä kertovasta osiosta.)

Lähteet
-------

1. ↑   (Arkistoitu – Internet Archive)
2. ↑   (Arkistoitu – Internet Archive)
struktuuri
**curses** on päätteen syöttöön ja tulostukseen kehitetty ohjelmakirjasto.

Tarve kirjastolle syntyi koska erilaiset päätteet käyttivät erilaisia ohjauskomentoja kursorin liikkeelle. Ennen ANSI-standardia ANSI X3.64 valmistettiin lukuisia keskenään kilpailevia päätteitä.

Kirjaston kehitti Ken Arnold Berkeleyn kampuksella BSD:lle. Kirjastoa käytettiin *Rogue*-pelin toteuteuksessa. Kirjastoa edelsi vi-ohjelman käyttämä termcap (*terminal capabilities*) -kirjasto. curses-kirjasto toteutti päätteen ohjauksen C-kielisenä rajapintana, jolloin ohjelmoijan ei tarvinnut tuntea päätteen ohjaukseen käytettäviä koodeja.
Kirjaston menestys johti Bell Labsin kehittämään vastaavan, joka korvasi termcapin terminfolla.

curses-kirjaston sanotaan olevan de facto -standardi siirrettävälle päätekäsittelylle.

X/Openin X/Open Curses määrittelee standardina tekstin syötön ja näytön päätteille.

ncurses on Unix System V -toteutukseen perustuva vaihtoehtoinen toteutus.

Lähteet
-------

1. 1 2  Norman Matloff: Introduction to the Unix Curses Library (PDF) *heather.cs.ucdavis.edu*.  8.4.2011. Viitattu 2.9.2019. (englanniksi)
2. 1 2 3 4 5  Eric S. Raymond: ncurses: Portable Screen-Handling for Linux  1.9.1995. Linux Journal. Viitattu 2.9.2019. (englanniksi)
3. 1 2  Matt Barton & Bill Loguidice: The History of Rogue: Have @ You, You Deadly Zs  5.5.2009. Gamasutra. Viitattu 1.9.2019. (englanniksi)
4. ↑  15.11. curses — Terminal handling for character-cell displays *docs.python.org*. Viitattu 2.9.2019. (englanniksi)
5. ↑  man pages section 3: Curses Library Functions Oracle. Viitattu 1.9.2019. (englanniksi)
6. ↑  ncurses 6.0 released  12.8.2015. Lwn.net. Viitattu 1.9.2019. (englanniksi)
7. ↑  NCURSES Programming HOWTO *tldp.org*. Viitattu 2.9.2019. (englanniksi)

Aiheesta muualla
----------------

* X/Open-standardi:
	+ Reference Pages (englanniksi)
	+ Interface Overview (englanniksi)
Jaakko Linjama.
**Jaakko Armas Linjama** (vuoteen 1935 **Lindeman**; 16. toukokuuta 1909 Äänekoski – 2. toukokuuta 1983 Jyväskylä) oli suomalainen säveltäjä. Hänen tunnetuin teoksensa lienee Olympiahymni, jonka hän sävelsi Helsingin olympialaisten hymnikilpailuun 1952. Jaakko Linjama teki myös merkittävän työn vanhoillislestadiolaisen herätysliikkeen käytössä olevan *Siionin laulut* -kokoelman laulujen sovittajana.

Perhe
-----

Linjama avioitui 23. heinäkuuta 1933 Toini Esteri Linjaman (o.s. Kuisma) kanssa. He saivat 12 lasta, kahdeksan poikaa ja neljä tytärtä. Linjamasta on ilmestynyt kaksi elämäkertaa. Ensimmäisen kirjoitti hänen vanhin poikansa, itsekin säveltäjä Jouko Linjama (1934-2022) ja toisen hänen vanhin tyttärensä Pirkko Randell (s. 1935). Myös pojanpoika Jyrki Linjama (s. 1962) on säveltäjä.

Musiikkiura
-----------

### Urkurina

Linjama valmistui kansakoulunopettajaksi vuonna 1933 ja toimi tehtävässä Muuramessa vuosina 1934–1953 ja Jyväskylässä 1953–1969. Sivutoimisesti hän oli Muuramen seurakunnan kanttorina vuosina 1954–1970 ja Jämsän Kristillisen kansanopiston musiikinopettajana 1963–1966.

### Säveltäjänä

Sävellystä Jaakko Linjama opiskeli yksityisesti Aarre Merikannon ja soitinnusta Leo Funtekin johdolla vuosien 1946–1951 välisenä aikana. Linjama sävelsi runsaat 120 teosta ja oli mukana toimittamassa *Siionin laulut* -kokoelmaa 1970-luvulla.

### Hymnikilpailu

Linjama osallistui hymnikilpailuun nimimerkillä "Es-F-G". Jouko Tolosen johtama palkintolautakunta arvioi sitä sanoilla: "Aika jalopiirteinen." Kun lautakunta avasi oikean nimen sisältävän nimimerkkikuoren, he luulivat, että tämä musiikkipiireissä melko tuntematon muuramelainen kansakoulunopettaja Jaakko Linjama olisikin ollut iskelmiä tehnyt Jaakko Pulli. Kilpailussa hävinneiden nimimerkkikuoria ei avattu eikä nimiä julkistettu, mikä aiheutti pienen skandaalin myöhemmin. Lautakunta tunnisti eräitä tunnettuja säveltäjiä heidän tyylistään, muun muassa Uuno Klamin ja Aarre Merikannon, joka voitti olympiafanfaarikilpailun. Suomalaisista säveltäjistä vain Jean Sibelius onnitteli Linjamaa.
Sitkeästi elävistä huhuista poiketen muuramelaiset eivät lahjoittaneet säveltäjälle tonttia Muuramen Nuottiniemestä, vaan Jaakko Linjama maksoi tontista "voikilon hinnan" neliöltä. Muuramelaiset eivät myöskään rakentaneet mökkiä – olivat kylläkin muutamana päivänä talkoissa.

Lähteet
-------

* Linjama, Jouko: *Kun isä olympiahymnin sävelsi*. Gummerus 2002.
* Randell, Pirkko: *Jaakko Linjama - säveltäjänä suurperheessä.* Mediapinta 2009.

### Viitteet

1. ↑  12.5.1935 Keskisuomalainen no 108, s. 5 *digi.kansalliskirjasto.fi*. Viitattu 28.5.2022.

Aiheesta muualla
----------------

* Olympiafanfaari ja -hymni Yle Teemassa
* Jaakko Linjama (Arkistoitu – Internet Archive) Muuramen seurakunnan sivuilla
* Jaakko Linjama Suomalaisen musiikin tiedotuskeskuksessa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |

 |
*SINoALICE* on Pokelabon kehittämä roolipelivideopeli Androidille ja iOS:lle. Pelin ohjaa Yoko Taro, joka tunnetaan paremmin työstään NieR- ja Drakengard-sarjoissa. Pelin julkaisi Japanissa Square Enix kesäkuussa 2017 ja maailmanlaajuisesti Pokelabo heinäkuussa 2020.

Juoni
-----

Kirjasto-nimisessä maailmassa, joka on täynnä lukemattomia tarinoita, jokaisen tarinan hahmot haluavat herättää kirjailijansa henkiin toivomaansa tulevaisuutta varten. Tätä varten he työskentelevät yhdessä kerätäkseen inokeja ja taistellakseen tarinoita syöviä painajaisia vastaan tietäen, että heidän on väistämättä tapettava toisensa saavuttaakseen toiveensa.

Kehitys
-------

Pelin piti alun perin julkaista Nexonin Japanin ulkopuolella, mutta se viivästyi määrittelemättömäksi ajaksi lokalisointisyistä. Pelin julkaiseminen luovutettiin sitten Pokelabon hoidettavaksi. Pelin soundtrackin tekivät Keiichi Okabe, Keigo Hoashi ja Shotaro Seo.

Vastaanotto
-----------

Peli sai "mixed or medium" -luokituksen arvostelujen kokoajan Metacriticin mukaan.

Manga-sovitus
-------------

Himikon kuvittama manga-sovitus aloitti *MangaUp!* palvelu vuonna 2019. Heinäkuussa 2021 Square Enix ilmoitti lisensoivansa mangan englanninkielistä julkaisua varten.

Viitteet
--------

1. ↑  "Square Enix and Yoko Taro announce SINoALICE for smartphones - Gematsu", 2017-02-16.
2. ↑  "SINoALICE launches June 6 in Japan", 23.5.2017.
3. ↑  Madnani: 'SINoALICE' from Square Enix Finally Has a New Global Release Date *Touch Arcade*. Viitattu 2.7.2020. en-US
4. ↑  SINoALICE Smartphone Game Opens Pre-Registration Worldwide *Anime News Network*. Viitattu 23.5.2020. en-US
5. ↑  Madnani: 'SINoALICE' From Nexon Was Set to Release This Week but It Has Been Indefinitely Delayed *Touch Arcade*. Viitattu 11.8.2019. en-US
6. ↑  SinoAlice *www.facebook.com*. Viitattu 2.7.2020. en-US
7. ↑  Gann: SINoALICE OST *RPGFan*.  Arkistoitu 11.8.2019. Viitattu 8.11.2019. en-US
8. ↑  SINoALICE for iOS Reviews *Metacritic*. Viitattu 21.11.2020. en-US
9. ↑  Alex Mateo: Square Enix Manga & Books Licenses SINoALICE and My Happy Marriage Manga *Anime News Network*.  26.7.2021. Viitattu 26.7.2021. en-US

Aiheesta muualla
----------------

* virallinen nettisivu
Jonas Rannila, 2019
**Jonas Rannila** (s. 22. heinäkuuta 1989, Helsinki) on suomalainen kapellimestari ja kuoronjohtaja. Hän toimii Opera BOXin kapellimestarina ja musiikillisena johtajana sekä Helsingin filharmonisen kuoron ja mieskuoro Manifestumin taiteellisena johtajana. Rannila aloitti säveltäjä Uuno Klami -seuran puheenjohtajana syksyllä 2020.

Jonas Rannila valmistui joulukuussa 2017 musiikin maisteriksi Taideyliopiston Sibelius-Akatemiasta, pääaineenaan kuoronjohto. Hän on opiskellut orkesterin- ja kuoronjohtoa myös Leipzigissa sekä tutkinut oopperateoksia Rooman Villa Lantessa. Rannila on kysytty kapellimestari eri oopperatuotannoissa ja on johtanut lukuisien suomalaisten oopperoiden kantaesityksiä mm. *Mannerheim* (Tuomas Kantelinen/Ilmajoen musiikkijuhlat), *Aino Ackté* (Ilkka Kuusisto/Ilmajoen musiikkijuhlat, Savonlinna ja Helsinki), *Lusia Rusintytär* (Juha T. Koskinen/Oulunsalo soi ja Helsingin juhlaviikot) ja *Himmerrä ja Valo* (Heta Aho/Musica Nova). Muita Rannilan johtamia teoksia ovat muun muassa Bernsteinin *Candide*-operetti, Brittenin *Lukretian raiskaus*, Mozartin *Don Giovanni* ja *Taikahuilu*, Puccinin *Le Villi,* Straussin *Ariadne auf Naxos*, Rossinin *Sevillan parturi*, Haydnin *Il mondo della luna* sekä Humperdinckin *Hannu ja Kerttu*. Rannilan keskeiseen ohjelmistoon kuuluvat myös keskeisimmät suurkuoroteokset. 

Rannila työskentelee säännöllisesti mm. Savonlinnan oopperajuhlilla ja Tampereen oopperassa ja on työskennellyt myös Kuninkaantien muusikoiden kapellimestarina, Opera Cava-festivaalilla 2005-2008 sekä Opera Pienon produktioissa 2005-2010. Rannila lauloi Cantores Minores -poikakuorossa 2000-2012 ja toimi myös poikasopraanosolistina mm. Kansallisoopperassa. 

Rannilan kapellimestariopettajina ovat toimineet mm. prof. Roland Börger, prof. Leif Segerstam, GMD Florian Ludwig sekä prof. Barbara Rucha. Kuoronjohtoa Rannila on opiskellut mm. prof. Matti Hyökin, prof. Nils Schweckendiekin sekä Erik-Olof Söderströmin johdolla. Laaja-alaista musiikinopiskelua ovat tukeneet myös pianon, oboen ja alttoviulun soitto sekä klassisen laulun opinnot.

Richard Wagner -kulttuuriyhdistys valitsi Rannilan vuoden 2012 Bayreuth-stipendiaatikseen. Mm. Pro Musica -säätiö, Svenska kulturfonden, Taike sekä Salzburgin musiikkijuhlien ystävät Suomessa ry. ovat tukeneet Rannilan taiteellista toimintaa. EU:n rahoittama Ulysses Network Platform valitsi Jonas Rannilan sen jäseneksi vuonna 2016.

Lähteet
-------

1. ↑  Lyhyesti | Jonas Rannilasta Helsingin filharmonisen kuoron taiteellinen johtaja *Helsingin Sanomat*.  23.3.2016. Viitattu 7.2.2021.
2. ↑  Lumoava hetki oopperassa muutti kapellimestari Jonas Rannilan, 30, elämän – "Koko maailma avautui, siinä yhdistyy niin monta taidemuotoa" *Helsingin Sanomat*.  20.7.2019. Viitattu 7.2.2021.
3. 1 2  Kapellimestari *Jonas Rannila*. Viitattu 7.2.2021.
4. ↑  Uuno Klami - Ajankohtaista - Uuno Klami seuran uusi puheenjohtaja on kapellimestari-kuoronjohtaja Jonas Rannila *www.uunoklami.fi*. Viitattu 7.2.2021.
5. ↑  Encore *encore.opera.fi*. Viitattu 7.2.2021.
6. 1 2  Bio | Kapellimestari Jonas Rannila *Jonas Rannila*. Viitattu 7.2.2021.
**Tomio Okamura** (4. heinäkuuta 1972 Tokio, Japani) on tšekkiläinen poliitikko ja liikemies. Hän on toiminut Tšekin edustajainhuoneen jäsenenä vuodesta 2013, mitä ennen hän toimi vuoden Tšekin senaatissa. Okamura on perustamansa Vapaus ja suora demokratia puolueen puheenjohtaja.

Elämä
-----

Okamura syntyi Tokiossa tšekkiläisen äidin ja japanilaisen isän perheeseen, mutta varttui osittain Tšekkoslovakiassa. Äitinsä terveyden romahtamisen vuoksi hän ja hänen veljensä kasvoivat osittain orpokodissa Mašťovissa Länsi-Tšekissä. Nuorena aikuisena aikuisena hän matkusti Japaniin jossa hän teki töitä muun muassa roskienkerääjänä. Okimura koki omien sanojensa mukaan tulleensa syrjityksi, joten hän muutti takaisin Tšekkiin, jossa hän työskenteli kääntäjänä ja matkaoppaana.

### Poliittinen ura

Okamura valittiin Tšekin senaattiin vuonna 2012 puolueettomien listalta. Seuraavana vuonna hän oli mukana perustamassa uutta Suoran demokratian aamunkoitto (*Úsvit přímé demokracie)* nimistä puoluetta, jonka puheenjohtajaksi hänet myös valittiin. Vuoden 2013 edustajainhuoneen vaaleissa puolue ylitti 5% äänikynnyksen ja Okamura vaihtoi senaattorin paikkansa edustajainhuoneen paikkaan.

Okamura erosi Suoran demokratian aamunkoitosta vuonna 2015. Yhdessä Radim Fialan kanssa hän perusti Vapaus ja suora demokratia puolueen, jonka puheenjohtajana Okamura toimii yhä. Vuoden 2017 vaaleissa puolue sai 10,64 % äänistä ja Okamura valittiin edustajainhuoneen varapuhemieheksi. Vuoden 2021 vaaleissa puolue menetti kaksi paikkaa, mutta Okamura pysyi edustajainhuoneen jäsenenä.

Yksityiselämä
-------------

Okamuran vanhempi veli Hayato Okamura on myös mukana Tšekin politiikassa. Hänet valittiin maan edustajainhuoneeseen vuoden 2021 vaaleissa KDU-ČSL:n jäsenenä.

Lähteet
-------

1. 1 2 3  TOMIO OKAMURA *Seznam Zprávy*. Viitattu 9.12.2023. (tšekiksi)
2. ↑  Odstrčilík, Marek & Lorenc, David: V děcáku jsem snil o Rockym, vzpomíná podnikatel Tomio Okamura *iDnes*.  25.11.2009. Viitattu 9.12.2023. (tšekiksi)
3. ↑  Mgr. Hayato Okamura Parlament České republiky. Viitattu 9.12.2023. (tšekiksi)

Aiheesta muualla
----------------

* Tomio Okamura Tšekin edustajainhuoneen sivuilla
**Sevolampi** on järvi Lohjan länsiosassa läntisellä Uudellamaalla. Sen pinta-ala on 15,7 hehtaaria. Etäisyys Lohjan keskustasta on 15 kilometriä luoteeseen.

Maantiede
---------

Sevolammen pituus lounaasta koilliseen on 700 metriä, leveys kaakosta luoteeseen on 300 metriä. Järven pohjoisosa jakautuu kahdeksi lahdeksi. Saaria ei ole. Järven rannalla on haja-asutusta, metsämaata ja suota. Luusua sijaitsee altaan koilliskolkassa. Sevolammen luoteispuolella sijaitsee Syvälampi, jonne etäisyys on 300 metriä. Lounaassa sijaitsee Heinästö, joka on parin hehtaarin laajuinen suojärvi.

Sevolampi (23.074.1.002) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Sevolampi on Hämjoen alueen itäisin vakavesi.

Lähteet
-------

1. 1 2 3  Sevolampi, vakavesi, Lohja
2. 1 2 3 4  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 26.5.2021.
3. ↑  Sevolampi. Järviwiki. Viitattu 26.5.2021.
4. ↑  Hämjoen valuma-alue (23.074). Järviwiki. Viitattu 26.5.2021.
Spam musubi osittain noriin käärittynä
Kokonaan noriin kääritty spam musubi
**Spam musubi** on havaijilainen välipala, joka valmistetaan Spamin lihasäilykkeestä, valkoisesta riisipallosta (musubi) ja norista. Ruokalaji on syntynyt Havaijilla japanilaisen ja yhdysvaltalaisen ruokakulttuurien kohdatessa. Spam musubin kehittäjänä pidetään Barbara Funamuraa, joka kehitti ruokalajin 1980-luvulla.

Välipalan kanssa tarjotaan usein makeaa shoyu-sokerista valmistettua kastiketta. Spam musubi myydään usein yksittäin ja valmiiksi pakattuna, jotta ne voi syödä mahdollisimman helposti missä tahansa.

Lähteet
-------

1. ↑  In Hawaii, Spam goes with everything  23.11.2014. CBS Sunday Morning. Viitattu 5.7.2022. (englanniksi)
2. ↑  Spam musubi lives on *The Garden Island*.  24.5.2016. Viitattu 5.7.2022. (englanniksi)
3. ↑  Barbara Funamura, creator of Spam musubi, dies at 78 *Nichi Bei*.  9.6.2016. Viitattu 5.7.2022. (englanniksi)
4. ↑  The History of Five Local Grinds *Hawaii Magazine*.  25.6.2015. Viitattu 5.7.2022. (englanniksi)
**San Leandro** oli Espanjan laivaston vuonna 1787 vesille laskettu kaksikantinen 64-tykkinen linjalaiva.

Valmistus
---------

José Romero y Fernández de Landan suunnittelema alus tilattiin Reales Astilleros de Esteirolta Ferrolista. Alus laskettiin vesille vuonna 1787.

Valmistuessaan aluksen aseistuksena oli 64 tykkiä, joista oli asennettu 26 kappaletta kummallekin tykkikannelle. Alemmalla oli 24 naulan ja ylemmällä 18 naulan tykkejä. Näiden lisäksi puolikannelle oli asennettu kymmenen ja etukannelle neljä kahdeksan naulan tykkiä. Täten täyslaidallisen kokonaispaino oli 602 naulaa.

Palvelus
--------

Alus oli todennäköisesti pienen kokonsa vuoksi ennen vuotta 1804 lähinnä saattuetehtävissä eikä varsinaisesti taistelulaivueessa eikä siten osallistunut esimerkiksi vuoden 1797 Cabo de São Vicenten taisteluun.

Espanja julistettua 3. joulukuuta 1804 sodan Britannialle alus palautettiin palvelukseen päällikönään Don José Quevedo. Alus osallistui 21. lokakuuta 1805 Trafalgarin taisteluun. Taistelussa aluksella sai surmansa kahdeksan ja haavoittui 22 miehistönjäsentä. Seuraavana päivänä alus palasi Cádiziin.

Alus pääsi Cádiziin hieman ennen myrskyn puhkeamista. Sataman ollessa Collingwoodin johtaman laivaston saartama alus vietti satamassa, kunnes Espanja julisti sodan Ranskalle vuonna 1808. Alus saattoi tämän jälkeen suorittaa joitain tehtäviä, mutta pääosin se oli satamassa reservissä. Alus poistettiin 1812 palveluksesta ja romutettiin vuonna 1813.

Lähteet
-------

* Goodwin, Peter: *The Ships of Trafalgar - The British, French and Spanish Fleets October 1805*. Lontoo, UK: Conway Maritime Press, 2005. ISBN 1-84486-015-9. (englanniksi)
* Saint, Hubert, C. de: Ships of the line of the Spanish Navy (1714-1825) Part 3.  *Warship*, 1986, X. vsk, s. 208-211. Lontoo:  Conway Maritime Press. ISBN 0-85177-449-0.   (englanniksi)

### Viitteet

1. 1 2 3 4 5  Goodwin, Peter s. 233
**BMW Projekt I** oli BMW:n tytäryhtiö EZS:ssä kehitetty toisen maailmansodan aikainen suihkuhävittäjälentokone, jonka tarkoituksena oli demonstroida ja toimia mainoskampanjana BMW:n valmistamalle BMW 003 turbojetille.

Suunnittelu ja kehitys
----------------------

BMW:n kehitystyöt oman turbojetin kanssa olivat venyneet pitkälle sotavuosiin ja lentokonevalmistajien kiinnostus oli jo alkanut siirtyä muihin moottorivaihtoehtoihin. Vuoden 1944 paikkeilla päätettiin BMW:llä aloittaa pieni mainoskampanja pyrkimyksenä jälleen herättää kiinnostusta BMW:n valmistamille 003- ja 018 mallisille turbojeteille kehittämällä muutamia lentokonemalleja, joihin niiden uskottiin hyvin soveltuvan.

BMW Projekt I kehitettiin osaksi mainoskampanjaa marraskuussa vuonna 1944, ja sen kehitystöistä oli vastuussa diplomi-insinööri Huber, joka työskenteli BMW:n tytäryhtiö EZS:ssä. Koneen voimanlähteenä tuli toimia yksi BMW 003 turbojetti sijoitettuna rungon päälle ohjaamon taakse. Sen ilmanottoaukko sijaitsi koneen nokassa ohjaamon alapuolella, ja kaasusuihku vapautui pyrstöpuomin yläpuolelle. Laskutelineeksi aiottiin asentaa sisäänvedettävä kolmipyöräteline. Koneessa oli myös pyrstö kaksois-sivuvakaimella, ja kone oli aseistettu kahdella tykillä.

Tekniset tiedot
---------------

### BMW Strahljäger Projekt I

*Lähde:* 

**Yleiset ominaisuudet**

* **Miehistö:** 1
* **Siipipinta-ala:** &&&&&&&&&&&&&015.&&&&0015 m²
* **Lentopaino:** 0**Virhe lausekkeessa: odottamaton numero**.0**Virhe lausekkeessa: odottamaton numero**2 800 kg

**Suoritusarvot**  

**Aseistus**  

2 x konetykki

Katso myös
----------

* Luettelo saksalaisista lentokoneprojekteista, 1939–1945
* Lippisch P.11/Delta VI
* Lippisch P.15

Lähteet
-------

1. ↑  Dan Sharp: *Luftwaffe Secret Jets of the Third Reich*, s. 130. Mortons Media Group Ltd. 2015.
2. ↑  Jean-Denis G.G. Lepage: *Aircraft of the*
Luftwaffe, 1935–1945: An Illustrated Guide*, s. 278. McFarland & Company, Inc. 2009.*
3. ↑  Heinz J. Nowarra: Die Deutsche Luftruestung 1933-1945 Vol.1, s. 144. Bernard & Graefe Verlag, 1993
*Tämä artikkeli käsittelee olympiameloja Heikki Mäkelää. Katso artikkeli samannimisestä teatteriohjaaja Heikki Mäkelästä*.

**Heikki Kalervo Mäkelä** (s. 19. helmikuuta 1946 Lahti) on suomalainen meloja.

Mäkelä edusti Suomea kolmissa olympialaisissa, lajina kajakkinelosten 1 000 metriä. Méxicossa 1968 hän sijoittui viidenneksi ja Münchenissä 1972 seitsemänneksi. Montréalissa 1976 hän karsiutui keräilyerissä. Kaikilla kolmella kerralla venekuntaan kuului myös Ilkka Nummisto ja kahdella ensimmäisellä kerralla Jorma Lehtosalo mutta muutoin melojat vaihtuivat. MM-kilpailuissa Mäkelä sijoittui nelosten 10 000 metrillä viidenneksi vuosina 1971 ja 1973 sekä vuonna 1970 kuudenneksi 10 000 metrillä ja kahdeksanneksi 1 000 metrillä. EM-kilpailuissa hän sijoittui parhaimmillaan seitsemänneksi ja Pohjoismaiden mestaruuskilpailuissa hän saavutti kolme pronssia vuosina 1967–1969.

Seuratasolla 179-senttinen Mäkelä edusti Vesisamoilijoita. Hän voitti yhteensä 10 Suomen-mestaruutta vuosina 1965–1970.

Mäkelä pelasi vuosina 1963–1964 vesipallon SM-sarjassa edustaen Lahden Uimaseuraa.

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 210. Graface Jyväskylä, 2001. ISBN 951-98673-1-7.
*Merci*-suklaamakeisia.
**August Storck KG** on saksalainen makeisvalmistaja, jonka Suomessakin tunnettuja tuotteita ovat toffee- ja suklaakaramellimerkit *Werther’s Original, Riesen* ja *Toffifee*. 

Perheyritys Storckin pääkonttori ja yksi tehtaista sijaitsevat Berliinissä, suurin tehdas Westfalenin osavaltion Hallessa ja kolmas tehdas Thüringenin Ohrdrufissa. Vuonna 1903 perustetun yrityksen nykyinen omistaja on perheen neljättä sukupolvea edustava, vuonna 1966 syntynyt Axel Oberwelland.

Vuonna 2013 August Storckin arvioitiin olevan maailman 11. suurin makeisvalmistaja noin 2,3 miljardin Yhdysvaltain dollarin liikevaihdolla.

Historiaa
---------

Yhtiön perusti Nordrhein-Westfalenin osavaltion Wertherin kaupunkiin vuonna 1903 westfalenilainen August Storck nimellä *Werther’sche Zuckerwarenfabrik*. Perustaja muutti oman nimensä omistamansa maatilan mukaan August Oberwellandiksi, kun taas yhtiön nimeksi jäi hänen entinen nimensä August Storck.

Ensimmäisen maailmansodan jälkeen yhtiö siirtyi seuraavalle sukupolvelle August Oberwellandin sairastuttua vakavasti. Vuonna 1921 yritystä alkoi johtaa hänen nuorin poikansa Hugo. Yhtiö valmisti pariasataa makeislaatua, joita punnittiin irtomyyntinä paperipusseihin kauppojen lasipurkeista. Vuonna 1934 syntyi Saksan ensimmäinen kappaleittain myyty merkkimakeinen, yksittäispakattu *Storck 1 Pfennig Riesen*. 1930-luvun lopulla Storckilla oli noin 70 työntekijää ja markkina-alueena lähes koko Saksa.

Toisen maailmansodan jälkeen Storck rakensi uuden ison tehtaan Halleen ja lanseerasi vuonna 1953 toisen makeismerkkinsä *Mamban*. Yhtiö otti ensimmäisten joukossa käyttöön työntekijöiden henkilökohtaiset bonukset ja 40 tunnin työviikon. *Werthers Echte* -toffeekaramellit tuotiin markkinoille 1969 ja tunnetaan nyt monissa maissa nimellä *Werther’s Original*.

Vuosina 1971–2003 yritystä johti kolmatta sukupolvea edustanut Klaus Oberwelland. Hän aloitti vientitoiminnan Belgiaan, Alankomaihin ja Yhdysvaltoihin. Vuonna 1988 Storck osti brittiläisen Bendicks-makeisyrityksen ja siirsi sen tuotannon Englannista Saksaan vuonna 2011.

Nykyisin Storckin tuotteita on saatavana useimmista maailman maista parinkymmenen tytäryhtiön välityksellä.

Tuotemerkkejä
-------------

* *Kaufrüchtchen*-hedelmämakeiset
* *Riesen*-suklaatoffeekaramellit (1934)
* *Mamba*-karamellit (1953)
* *Nimm2* (1962)
* *Merci*-suklaamakeiset (1965)
* *Campino*-makeiset (1966)
* *Werther’s Original* (1969)
* *Toffifee* (Yhdysvalloissa *Toffifay*) (1973)
* *Knoppers* (1983)
* *Merci Crocant* (1994)
* *Nimm2* (1996)
* *Chocolat Pavot* (2003)
* *Milkfuls*
* *Minis zuckerfrei*
* *Moser-Roth*-suklaa (alun perin 1902, uudelleen tuotantoon 2007, yksinmyyjänä Aldi)
* *Bendicks*

Lähteet
-------

1. 1 2  2013 Top 100 Candy Companies *Candy Industry*.  Arkistoitu 1.10.2017. Viitattu 12.12.2017.
2. 1 2 3 4  Our History August Storck KG. Viitattu 12.12.2017.
3. ↑  Bendicks chocolate factory in Winchester to move to Germany *The Telegraph*.  4.3.2011. Viitattu 12.12.2017.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:August Storck
**Shelton Brooks** (4. toukokuuta 1886 – 6. syyskuuta 1975) oli kanadalainen pianisti, säveltäjä ja vaudeville-esiintyjä.

Brooks syntyi Amherstburgissa, Ontariossa vuonna 1886. Lapsena hän soitti urkuja kirkossa, jossa hänen isänsä toimi pappina. 15-vuotiaana hän muutti Detroitiin ja aloitti uran itseoppineena ragtime-pianistina kaupungin kahviloissa ja yökerhoissa. Ensimmäiset omat kappaleensa hän sävelsi vuonna 1909.

Brooksin ensimmäinen menestyskappale oli vuoden 1910 "Some of These Days", jota säveltäjä tarjosi laulaja Sophie Tuckerille. Tucker alkoi esittää laulua heti seuraavana päivänä, ja ennen pitkää siitä tuli hänen tunnuskappaleensa. Tucker jopa nimesi omaelämäkertansa kappaleen mukaan. Standardiksi nousseen sävellyksen nuotteja myytiin yli kaksi miljoonaa kappaletta.

Vuonna 1911 Brooks esiintyi Chicagon Pekin Theatressa esitetyssä musiikkikomediassa *Dr. Herb’s Prescription, or It Happened in a Dream*. Hän tuli nopeasti tunnetuksi taitavana esiintyjänä; pianonsoiton ja laulamisen lisäksi hän osasi imitoida osuvasti aikakauden kuuluisaa vaudeville-koomikkoa Bert Williamsia.

Vuoden 1917 sävellyksestä "The Darktown Strutters’ Ball" tuli Brooksin menestynein kappale myyden yli kolme miljoonaa nuottijulkaisua. Original Dixieland Jass Bandin äänite vuodelta 1917 tunnetaan yhtenä varhaisimmista jazznauhoitteista.

Sävellyksiä
-----------

* "Some of These Days" (1910)
* "All Night Long" (1912)
* "I Wonder Where My Easy Rider’s Gone" (1913)
* "Walkin’ the Dog" (1916)
* "The Darktown Strutters’ Ball" (1917)

Lähteet
-------

1. 1 2 3 4  Thomas Morgan: Shelton Brooks Discography *Jazz Roots*.  Arkistoitu 11.2.2018. Viitattu 14.10.2010. (englanniksi)
2. 1 2 3 4 5 6 7  Arwulf Arwulf: Shelton Brooks *Allmusic*. Viitattu 14.10.2010. (englanniksi)

Aiheesta muualla
----------------

* Lisää luettavaa aiheesta **Shelton Brooks** on Wikiaineistossa (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |